Καλαντός

Ο Καλαντός είναι το επίνειο του Φιλωτίου.  Είναι μικρός οικισμός με 10 κατ. (απογρ. 2011)«ΦΕΚ αποτελεσμάτων ΜΟΝΙΜΟΥ πληθυσμού », σελ. 10848 (σελ. 374 του pdf), και σε μορφή Excel «Πίνακας αποτελεσμάτων ΜΟΝΙΜΟΥ Πληθυσμού-Απογραφής 2011 » στην ιστοσελίδα της ΕΛΣΤΑΤ . Αρχειοθετήθηκε 24/11/2017. Ανακτήθηκε 09/01/2018. στον ομώνυμο φυσικό απάνεμο όρμο, ο οποίος βρίσκεται στο νοτιότερο άκρο της Νάξου απέναντι από το νησάκι Ηρακλειά. Υπάγεται διοικητικά στη Δημοτική Κοινότητα του Φιλωτίου, που υπάγεται στο δήμο Νάξου & Μικρών Κυκλάδων.

 Πληθυσμιακή εξέλιξη 
Έτος199120012011Πληθυσμός1039410Πηγές«Πραγματικός πληθυσμός της Ελλάδος κατά την απογραφή της 17ης Μαρτίου 1991 κατά νομούς, επαρχίες, δήμους, κοινότητες και οικισμούς», σελ. 149 (σελ. 151 του pdf) από ΕΛΣΤΑΤ. Αρχειοθετήθηκε 20/08/2017. Ανακτήθηκε 08/01/2018.«Απογραφή πληθυσμού - κατοικιών της 18ης Μαρτίου 2001 », σελ. 269 (σελ. 271 του pdf) από ΕΛΣΤΑΤ. Αρχειοθετήθηκε 29/07/2017. Ανακτήθηκε 08/01/2018.

 Διοικητικές μεταβολές 
 Στην απογραφή του 1991, αναγνωρίζεται ως οικισμός και προσαρτάται στην κοινότητα του Φιλοτίου.«ΦΕΚ 882Β - 6/12/1993», σελ. 9533 (σελ. 119 του pdf) από ΕΕΤΑΑ. Αρχειοθετήθηκε 27/02/2018. Ανακτήθηκε 27/02/2018.«Πραγματικός πληθυσμός της Ελλάδος κατά την απογραφή της 17ης Μαρτίου 1991 κατά νομούς, επαρχίες, δήμους, κοινότητες και οικισμούς», σελ. 149, από ΕΛΣΤΑΤ, Αρχειοθετήθηκε 20/8/2017], Ανακτήθηκε 8/1/2018
 Το 1997, με την εφαρμογή του προγράμματος Καποδίστριας'' (νόμος 2539/97), η κοινότητα Φιλοτίου καταργείται και ο οικισμός Καλαντός προσαρτάται στο νεοσύστατο δήμο Δρυμαλίας με έδρα τον οικισμό Χαλκείο.«ΦΕΚ 244Α - 04/12/1997»σελ. 8815 (στο pdf σελ. 27), από ΕΕΤΑΑ. Αρχειοθετήθηκε 30/3/2017. Ανακτήθηκε 27/2/2018
 Το 2010, με την εφαρμογή του προγραμματος Καλλικράτης (νόμος 3852/2010), καταργείται ο δήμος Δρυμαλίας και ο Καλαντός υπάγεται στη Δημοτική Κοινότητα Φιλωτίου, η οποία υπάγεται στο Δήμο Νάξου & Μικρών Κυκλάδων.«ΦΕΚ 87Α - 07/06/2010»σελ. 1791 (στο pdf σελ. 7), από ΕΕΤΑΑ. Αρχειοθετήθηκε 27/2/2018. Ανακτήθηκε 27/2/2018

 Ονομασία 
Πιθανολογείται η ονομασία Καλαντός να προέρχεται από το Καλανδός'' της Καρίας της Μ.Ασίας (σήμερα Γκελεμπέ στην Τουρκία), γιατί σύμφωνα με τον Διόδωρο τον Σικελιώτη μετά τους Θράκες η Νάξος κατοικήθηκε από τους Κάρες της περιοχής Λάτμου. Επειδή οι Κάρες έχασαν την κυριαρχία της Νάξου από τους μινωΐτες περί το 1900 π.χ. το τοπωνύμιο Καλαντός έχει επικρατήσει για πάνω από 4.000 χρόνια.

 Περιγραφή 
Χαρακτηρίζεται από την πολύ όμορφη παραλία με την χρυσαφένια αμμουδιά και τα γαλαζοπράσινα ρηχά νερά, που προστατεύονται από τους ανέμους. Η παραλία είναι ήσυχη, μακριά απο τον τουρισμό, γιατί απέχει περίπου 20 χλμ. από το Φιλώτι (και 40 χλμ. από την Χώρα της Νάξου). Τα τελευταία χρόνια διαθέτει μικρό λιμανάκι κατάλληλο να φιλοξενήσει ιστιοπλοϊκά και γιοτ.

Πίσω από την παραλία εκβάλει ρεματιά που σχηματίζει πλούσιο υδροβιότοπο, μια μικρή λίμνη με καλαμιές και πλήθος πουλιών. Ο υδροβιότοπος αποτελεί έναν σταθμό για τα αποδημητικά πουλιά.

 Πρόσβαση 

Δεν υπάρχει δυνατότητα πρόσβασης με τα μέσα μαζικής μεταφοράς (ΚΤΕΛ). Υπάρχει καλός ασφαλτοστρωμένος επαρχιακός δρόμος, περίπου 20 χλμ., που ξεκινά από το Φιλώτι και μόνο ένα με δύο χιλιόμετρα πριν την παραλία γίνεται καλοπατημένος χωματόδρομος. Όλη η διαδρομή, που διασχίζει ελαιώνες και κυρίως βοσκοτόπια, είναι μεσόγεια και κάπου στα μισά της, δίπλα στο δρόμο, υπάρχει ο Πύργος του Χειμάρρου.

Να σημειώσουμε ότι υπάρχει παράκτιος, πολύ δύσκολος χωματόδρομος από την παραλία της Αγιασσού (11,7 χλμ.), που είναι καλός και για πεζοπορία.«Στο χώμα… Στη Νάξο… Εμπρός… - Ταξίδι στην ανεξερεύνητη Ελλάδα»από thegreektraveller.com. Δημοσίευση 2014. Αρχειοθέτηση 28/11/2017. Ανάκτηση 28/11/2017

Συλλογή Φωτογραφιών

 Δείτε επίσης 
 Φιλώτι
 Πύργος Χειμάρρου

 Παραπομπές 

 Εξωτερικοί σύνδεσμοι 
 Παρουσίαση του Καλαντού από Μανόλη Λυκουρόπουλο (είναι στά 10:50 έως 12:57 λεπτά του video)
 Κάτοψη και φωτογραφίες από "χάρτες Google".
 Ανοιξιάτικος Καλαντός (2012) με πολλές φωτογραφίες από tofiloti.blogspot.gr. Δημοδιεύθηκε 23/03/2012. Αρχειοθετήθηκε 28/11/2017. Ανακτήθηκε 28/11/2017.

Κατηγορία:Χωριά της περιφερειακής ενότητας Νάξου